PJW วิ่งฉิว 8% ผบห.อัพรายได้ปีนี้โต 10% สะท้อนธุรกิจขาขึ้น
PJW บวกแรง 8% ผบห.อัพรายได้ปี 64 โต 8-10% สะท้อนทุกธุรกิจเข้าสู่ขาขึ้นอย่างชัดเจน โดยล่าสุด อยู่ที่ระดับ 4.84 บาท บวก 0.34 บาท หรือ 7.56% ด้วยมูลค่าการซื้อขาย 95.73 ล้านบาท
PJW บวก 8% ผบห.อัพรายได้ปี 64 โต 8-10% สะท้อนธุรกิจขาขึ้นอย่างชัดเจน โดยล่าสุด อยู่ที่ระดับ 4.84 บาท ด้วยมูลค่าการซื้อขาย 95.73 ล้านบาท
31 ส.ค. 2564

ผู้สื่อข่าวรายงานว่า ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ณ เวลา 14.42 น. อยู่ที่ระดับ 4.84 บาท บวก 0.34 บาท หรือ 7.56% สูงสุดที่ระดับ 4.94 บาท ต่ำสุดที่ระดับ 4.52 บาท ด้วยมูลค่าการซื้อขาย 95.73 ล้านบาท

นายวิวรรธน์ เหมมณฑารพ ประธานกรรมการบริหาร PJW เปิดเผยว่า ภาพรวมธุรกิจปี 64 เรียกได้ว่าเป็นอีกหนึ่งปีของการเก็บเกี่ยวกำไรจากการลงทุนในช่วงก่อนหน้านี้ ขณะที่ทุกธุรกิจก็เข้าสู่ขาขึ้นอย่างชัดเจน บริษัทปรับเป้ารายได้ปีนี้จากเดิม 5-10% มาเป็น 8-10% ซึ่งปัจจุบันแบ่งเป็น 4 กลุ่มหลัก ได้แก่ กลุ่มผลิตบรรจุภัณฑ์น้ำมันหล่อลื่น คิดเป็นสัดส่วน 50% ผลิตชิ้นส่วนยานยนต์ คิดเป็นสัดส่วน 30% ผลิตบรรจุภัณฑ์ผลิตภัณฑ์นมเปรี้ยว คิดเป็นสัดส่วน 15% และอีก 5% เป็นผลิตภัณฑ์กลุ่มคอนซูมเมอร์โปรดักซ์และเคมีภัณฑ์ สะท้อนจากผลประกอบการไตรมาส 2/64 ยังคงเติบโตได้เป็นอย่างดี
ส่วนและช่วงที่เหลือของปีนี้ภาพรวมผลประกอบการจะเติบโตได้ต่อเนื่อง แม้ว่าจะมีสถานการณ์การระบาดรุนแรงของเชื้อโควิด-19 ในประเทศ แต่รายได้จากกลุ่มลูกค้าหลักกลุ่มอุตสาหกรรมยานยนต์มีรายได้จากการส่งออกสินค้าไปยังต่างประเทศและยังได้รับปัจจัยสนับสนุนจากเงินบาทอ่อนค่าส่งผลบวกต่อความต้องการในตลาดเพิ่มขึ้นอีกด้วย